Rikunarita-ORG/Wikinium huggingface dataset:
# Car Gaozong od Tanga

| Li Zhi
 |
| --- |
| *Car dinastije Tang car Kine*
 |
| Vladavina
 | 15. jul 649 – 27. decembar 683 (&0000000000000034.00000034 godine, &0000000000000165.000000165 dana)
 |
| Prethodnik
 | Car Taizong
 |
| Nasljednik
 | Car Zhongzong
 |
| Suprug/a
 | Carica Wang Carica Wu Supruga Xiao, konkubina Supruga Liu, konkubina Supruga Zheng, konkubina Supruga Yang, konkubina
 |
| Potomstvo
 | Li Zhong, princ od Yana Li Xiao, princ Dao od Yuana Li Shangjin, princ od Zea Li Sujie, princ od Xua Li Hong, car Yizong Li Xian, krunski princ Zhanghuai Li Xian, car Zhongzong Li Dan, car Ruizong Princeza Yiyang Princeza Gao'an Princeza Andin Li Lingyue, princeza Taiping
 |
| Puno ime
 | Porodično ime: Li (李) Ime po rođenju (小名): Zhinu (雉奴) Osobno ime (大名): Zhi (治) Kurtoazno ime (字): Weishan (為善)
 |
| Posthumno ime
 | **Kratko:** Veliki car Tianhuang 天皇大帝 **Puno:** Car Tianhuang Dasheng Dahong Xiao 天皇大聖大弘孝皇帝
 |
| Hramsko ime
 | Gaozong (高宗)
 |
| Kuća
 | Kuća Li
 |
| Otac
 | Car Taizong od Tanga
 |
| Majka
 | Carica Zhangsun
 |
| Rođen/a
 | (628-jula-21)21. jula 628.
 |
| Umro/la
 | 27. decembra 683. (dob: 55) Luoyang, Kina
 |

**Car Gaozong od Tanga** (kineski: 唐高宗; pinyin: *Táng Gāozōng*) (21. jul 628 – 27. decembar 683), osobno ime **Li Zhi** (李治), bio je treći car kineske dinastije Tang koji je vladao od 649. do 683 (stvarno tek do januara 665. kada je vlast de facto preuzela njegova druga supruga Carica Wu (kasnije poznata Wu Zetian)). Car Gaozong je bio sin prethodnog cara Taizonga i njegove supruge, carice Zhangsun.

Gaozong je naslijedio svog oca, koji se tradicionalno smatra jednim od najboljih vladara u historiji Kine, te je u prvim godinama i decenijama vladavine uspješno nastavio njegovu eskpanzionističku politiku, pri čemu su pod kinesku vlast došle države Baekje, Goguryeo u Koreji i Zapadni Tujue u Centralnoj Aziji. Tradicionalni historičari ga usprkos tome smatraju slabim vladarom, prvenstveno zbog nesklonosti bavljenju državnim poslovima koje je prepustio svojoj drugoj supruzi Wu Zetian, pogotovo nakon što ga je niz moždanih udara učinio nesposobnim. 670-ih su mnoge od osvojenih teritorija izgubljene u sukobu sa Tufanom, Sillom, Khitanom i Balhaeom, a osvojena područja Tujuea bila pogađana učestalim pobunama. Nakon njegove smrti Wu Zetian vladala kao regentica, da bi 690. formalno prigrabila carsku vlast, osnovavši vlastitu kratkotrajnu dinastiju Zhou. Sam car Gaozong je zajedno sa njom sahranjen u Qianling mauzoleju.

## Preci

## Napomene i reference

* *Knjiga Tanga*, vols. 4, 5.[1] Arhivirano 2007-12-25 na Wayback Machine-u
* *Nova knjiga Tanga*, vol. 3.[2] Arhivirano 2007-10-11 na Wayback Machine-u
* *Zizhi Tongjian*, vols. 193, 194, 195, 197, 198, 199, 200, 201, 202, 203.

| Kraljevske titule
 |
| --- |
| Prethodi:  **Car Taizong od Tanga**  |  **car dinastije Tang**  649–683
 | Slijedi:  **Car Zhongzong od Tanga**  |
# Car Shang od Tanga

| Car Shang od Tanga
 |
| --- |
| Rođenje i smrt: | 695 ili 698–5. septembar 714
 |
| Osobno ime: | Chóngmào (重茂)
 |
| Datumi vladavine: | 8. jul 710–25. jul 710 (17 dana)
 |
| Dinastija: | dinastija Tang
 |
| Datumi ere: | 5. jul 710–19. august 710
 |
| Posthumno ime: (puno)  | Car Shang (殤皇帝)
 |

**Car Shang** (唐殤帝) (695 ili 698 – 5. septembar 714), također poznat kao **Car Shao** (少帝), osobno ime **Li Chongmao** (李重茂), bio je kratkotrajni car Kine iz dinastije Tang koji je vladao 710.

Li Chongmao je najmlađi sin cara Zhongzonga i jedne od njegovih konkubina Godine 710. je carica Wei zajedno sa svojom kćeri Li Guo'er (princeza Anle) postala izuzetno moćna, ali Li Guo'er nije mogla nagovoriti svog oca Zhongzonga da je imenuje krunskom princezom. Carica Wei je, pak, u međuvremenu pokušavala sama postati caricom, slijedeći kao uzor Zhongzongovu majku Wu Zetian. U julu 710. je car Zhonzhong umro, što su tradicionalni historičari pripisali trovanju od strane carice i princeze Anle. Carica Wei je potom odredila da Li Chongmao, princ od Wena, naslijedi cara Zhongzonga na carskom prijestolju, nadajuži se da će cara-adolescenta kontrolirati kao carica majka i regent.

Planove carice majke Wei je, međutim, vrlo brzo uništio puč koji su pokrenuli Zhongzongova sestra Princeza Taiping i nećak Li Longji princ od Linzija. Niti mjesec dana od Shangovog ustoličenja su carica Wei i Li Guo'er ubijene, a a 25. jula je mladi car prisiljen prepustiti prijestolje Li Longjijevom ocu Li Danu, princu od Xianga, bivšem caru (po imenu Ruizong).

Li Chongmao je tako nakon 17 dana carske vladavine degradiran u rang princa i poslan iz prijestolnice Chang'an. Umro je četiri godine kasnije. Odmah nakon njegove smrti je Li Longji, koji je oca naslijedio kao car Xuanzong, posthumno vratio Li Chongmaou carske počasti i dao mu posthumno ime Shang što doslovno znači "umro u mladosti." Li Chongmao se također u historijama naziva Car Shao, što doslovno znači "mladi car." Većina tradicionalnih historičara ga, međutim, ne smatraju legitimnim carem niti ga navode u popisima vladara, dok to čine moderni historičari.

## Preci

## Reference

* *Knjiga Tanga*, vols. 7, 86.[1] Arhivirano 2007-10-11 na Wayback Machine-u
* *Nova knjiga Tanga*, vol. 5.[2] Arhivirano 2007-10-11 na Wayback Machine-u
* *Zizhi Tongjian*, vols. 206, 208, 209, 210, 211.

| Kraljevske titule
 |
| --- |
| Prethodi:  **Car Zhongzong od Tanga**  |  **car dinastije Tang**  710
 | Slijedi:  **Car Ruizong od Tanga**  |
# Carica Zhangsun

| Carica Zhangsun
 |
| --- |
| **Carica dinastije Tang**  |
| Vladavina
 | 4. septembar 626 - 28. jul 636 (&0000000000000009.0000009 godina, &0000000000000328.000000328 dana)
 |
|  |
| Suprug/a
 | Car Taizong od Tanga
 |
| Potomstvo
 | Li Chengqian, princ Min od Hengshana Li Tai, princ Gong od Pua Li Zhi, car Gaozong Li Lize, princeza Changle Princeza Chengyang Li Mingda, princeza Jinyang Princeza Xincheng
 |
| Posthumno ime
 | Carica Wendeshunsheng 文德順聖皇后 "uljudna, kreposna, mirna i sveta carica"
 |
| Otac
 | Zhangsun Sheng
 |
| Majka
 | Gospa Gao
 |
| Rođen/a
 | 601 Chang'an, Kina pod dinastijom Sui
 |
| Umro/la
 | 28. jul 636. (dob: 34–35) Chang'an, Kina pod dinastijom Tang
 |

**Carica Zhangsun** (長孫皇后, osobno ime nepoznato, 601 – 28. jul 636), formalno **Carica Wendeshunsheng** (文德順聖皇后, doslovno "uljudna, kreposna, mirna i sveta carica") ili, skraćeno **Carica Wende** (文德皇后), bila je carica kineske dinastije Tang, odnosno supruga cara Taizonga i majka cara Gaozong. Bila je porijeklom Xianbei i dobro obrazovana.

## Reference

## Reference

### Literatura

* "Women in power from 500-700" at Guide2womenleaders.com
* *Knjiga Tanga*, vol. 51 [1] Arhivirano 2007-10-11 na Wayback Machine-u.
* *Nova knjiga Tanga*, vol. 76 [2] Arhivirano 2008-02-19 na Wayback Machine-u.
* *Zizhi Tongjian*, vols. 191, 192, 194.

| Kineska carska porodica
 |
| --- |
| Prethodi: **Nema (dinastija osnovana)** | **Carica dinastije Tang** 626–636
 | Slijedi: **Carica Wang** |
| Prethodi: **Carica Xiao od Suija** | **carica Kine (najveći dio)** 626–636
 |
| Prethodi: **Carica Cao od Xije** | **carica Kine (Hebei)** 626–636
 |
| Prethodi: **Carica Ju od Dingyanga** | **carica Kine (Shanxi)** 626–636
 |
| Prethodi: **Carica Ju od Qina** | **carica Kine (Istočni Gansu)** 626–636
 |
# Car Suzong od Tanga

| Car Suzong od Tanga
 |
| --- |
| Rođenje i smrt: | (711-februara-21)21. februara 711.–16. maja 762. (dob: 51)
 |
| Osobno ime: | Hēng (亨)
 |
| Datumi vladavine: | 12. august 756–16. maj 762
 |
| Dinastija: | Tang (唐)
 |
| Hramsko ime: | Sùzōng (肅宗)
 |
| Posthumno ime: (puno)  | Car Wenming Wude Dasheng Daxuan Xiao 文明武德大聖大宣孝皇帝
 |

**Car Suzong od Tanga** (唐肅宗; 21. februar 711–16. maj 762; vl. 756 – 762), osobno ime **Li Heng** (李亨), rođ. kao **Li Sisheng** (李嗣升), poznat i kao **Li Jun** (李浚) od 725. do 736, poznat kao **Li Yu** (李璵) od 736. do 738, nakratko **Li Shao** (李紹) 738, bio je kineski car iz dinastije Tang. Bio je sin i nasljednik cara Xuanzonga. Na prijestolje je došao za vrijeme An Shi ustanka 756. godine, kada mu je otac pred ustanicima pobjegao u Sichuan, a Li Heng u suprotnom smjeru, u Lingwu. Tamo ga je lojalistička vojska proglasila carem. Najveći dio vladavine car Suzong je proveo gušeći ustanak, ali je to konačno pošlo za rukom tek njegovom sinu Daizongu godine 763.

Vladavinu cara Suzonga je obilježilo i uspon dvorskih eunuha kao nove grupe dvorskih velikodostojnika, a za što je zaslužno imenovanje Li Fuguoa za komandanta Carske garde, nakon čega je Li Fuguo stekao gotovo apsolutnu vlast. Kada se godine 762. car Suzong teško razbolio, Li Fuguo je, u nastojanju da osigura vlast, čak dao ubiti Suzongovu suprugu caricu Zhang, nedugo nakon čega je car Suzong umro. Suzongov nasljednik car Daizong je kasnije uspio likvidirati Li Fuguoa, ali je tradicija eunuha na vrhovnoj vlasti već bila uspostavljena.

## Preci

## Reference

* *Knjiga Tanga*, vol. 10 Arhivirano 2008-06-21 na Wayback Machine-u.
* *Nova knjiga Tanga*, vol. 6 Arhivirano 2008-11-20 na Wayback Machine-u.
* *Zizhi Tongjian*, vols. 210, 211, 212, 213, 214, 215, 216, 217, 218, 219, 220, 221, 222.

| Kraljevske titule
 |
| --- |
| Prethodi:  **Car Xuanzong od Tanga**  |  **car dinastije Tang**  756–762
 | Slijedi:  **Car Daizong od Tanga**  |
# Wu Shihuo

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

| Wu Shihuo
 |
| --- |
| Suprug/a
 | Gospa Xiangli Gospa Yang
 |
| Potomstvo
 | Wu Yuanqing Wu Yuanshuang Wu Shun, Gospa od Hana Wu Zhou, Carica Wu Zetian Gospa Wu, Gospa od Guoa
 |
| Otac
 | Wu Hua
 |
| Rođen/a
 | 559
 |
| Umro/la
 | 635 (dob: 76)
 |

**Wǔ Shìhuò** (pojednostavljeni kineski: 武士彟; tradicionalni kineski: 武士彠; 559-635) je bio kineski službenik i velikodostojnik, poznat prije svega kao otac Wu Zetian, jedine prave žene-cara u kineskoj historiji. Bio je trgovac drvom koji je pred kraj vladavine cara Yanga od Suija postao vojni komandant, a poslije dolaska na vlast dinastije Tang postao guverner grada Jingzhou. Osim Wu Zetian je imao još dvije kćeri i dvije sina. Nakon što je nakratko osnovala vlastitu dinastiju Zhou, Wu Zetian je svog oca posthumno proglasila kraljem pod imenom Zhongxiao.
# Wang Changling

**Wang Changling** (tradicionalni kineski: 王昌齡; pojednostavljeni kineski: 王昌龄; pinyin: Wáng Chānglíng); kurtoazno ime Shaobo (kineski: 少伯); (698–756) bio je kineski pjesnik iz doba dinastije Tang. Služio je u carskoj upravi. Pisao je pjese koje opisuju borbe Kineza sa stanovništvom zapadnih graničnih provincija. Wang Changling je poznat po nadmetanju sa pjesnicima Gao Shijem i Wang Zhihuanom.
# Konkubinat

**Konkubinat** ili **priležništvo** je naziv kojim se opisuje izvanbračna zajednica, odnosno poseban ili "inferiorni" oblik braka, u pravilu između muškarca i žene koja ima inferiorni status u odnosu na muškarčevu "redovnu" suprugu ili supruge.

Muškarci uzimaju priležnice najčešće zato što s nekom ženom ili ženama ne mogu sklopiti brak bilo zbog toga što su već oženjeni bilo zbog toga što te žene pripadaju nižoj klasi od muškarca. Jedan od motiva za uzimanje priležnica jest i sterilnost "redovnih" supruga, pa se stoga priležnice uzimaju kao nadomjestak koji bi muškarcu trebao dati nasljednika.

Priležnice predstavljaju instituciju u mnogim društvima i kulturama, pri čemu se posebno ističe Kina. Iako su istu instituciju poznali i stari Jevreji, o čemu svjedoči Stari zavjet, inzistiranje na monogamiji karakteristično za kršćanstvo ju je ukinulo u zapadnom svijetu. Priležnice se u takvim kulturama i društvima nisu priznate, niti se ne nazivaju priležnicama već ljubavnicama.

## Povezano

* Poligamija
* Morganatski brak

## Vanjske veze

* Servile Concubinage Arhivirano 2011-07-07 na Wayback Machine-u
# Carica Zhang (Suzong)

**Carica Zhang** (張皇后, osobno ime nepoznato, ? - 16. maj 762) bila je kineska carica iz dinastije Tang, odnosno druga supruga cara Suzonga. Bila je saveznik dvorskog eunuha Li Fuguoa i stekla ogromni uticaj na dvoru. Kada joj se muž 762. godine naglo razbolio, njih dvoje su došli u sukob oko vlasti. Zhang je pokušala ishoditi Li Fuguovo pogubljenje, ali ju je on preduhitrio, dao uhapsiti i pogubiti. Car Suzong je umro isti dan.

## Reference

* *Knjiga Tanga*, vol. 52 Arhivirano 2008-09-21 na Wayback Machine-u.
* *Nova knjiga Tanga*, vol. 77 Arhivirano 2009-02-02 na Wayback Machine-u.
* *Zizhi Tongjian*, vols. 218, 219, 220, 221, 222.

| Kineska carska porodica
 |
| --- |
| Prethodi:  **Carica Wang (Xuanzong)**  |  **carica dinastije Tang**  758–762
 | Slijedi:  **Carica Wang (Dezong)**  |
# Li Fuguo

**Li Fuguo** (李輔國; 704 – 8. novembar 762), rođ. kao **Li Jingzhong** (李靜忠), od 757. do 758. poznat kao **Li Huguo** (李護國), formalno **Princ Chou od Bolua** (博陸醜王), bio je kineski dvorski eunuh u službi dinastije Tang. Politički uspon je počeo u službi Li Henga (budući car Suzong), krunskog princa za vrijeme vladavine njegovog oca cara Xuanzonga. Li Fuguo je podržao Li Hengovo preuzimanje prijestolja, kada je za vrijeme krvavog Anshi Ustanak, cijelo Carstvo bačeno u metež. S vremenom je postao izuzetno moćan zahvaljujući savezu sa Suzongovom suprugom caricom Zhang; kada se savez raskinuo, Li Fuguo je iskoristio carevu smrt 762. kako bi je ubio. U administraciji je Suzonogovog sina i nasljednika cara Daizonga je nakratko preuzeo najviše dužnosti, ali ga je car brzo smijenio a potom dao ubiti.

## Reference

* *Knjiga Tanga*, vol. 184 Arhivirano 2008-04-10 na Wayback Machine-u.
* *Nova knjiga Tanga*, vol. 208Arhivirano 2012-02-18 na Wayback Machine-u.
* *Zizhi Tongjian*, vols. 218, 219, 220, 221, 222.
# 727.

|  |  |
| --- | --- |
| Milenijum:
 | 1. milenijum
 |
| Vjekovi:
 | 7. vijek – **8. vijek** – 9. vijek
 |
| Decenija:
 |  690-e  700-e  710-e  – 720-e –  730-e  740-e  750-e  |
| Godine:
 | 724 725 726 – **727** – 728 729 730
 |

Godina **727.** (**DCCXXVII**) bila je redovna godina koja počinje u srijedu u julijanskom kalendaru. Oznaka 727. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Bizantsko-arapski ratovi: Omejadske trupe pod Abdallah al-Battalom i Muavijom ibn Hišamom zauzimaju i pustoše grad Gangra te bez uspjeha pokušavaju zauzeti Nikeju.
* Papa Grgur II osuđuje ikonoborstvo, čime dolazi u sukob sa bizantskim dvorom ikonoboračkog cara Lava III.

## Rođenja

* Yang Yan, kineski ministar pod carem Dezongom

## Smrti

* Yi Xing, kineski astronom, strojar i budistički redovnik (r. 683)

## Reference
# Car Dezong od Tanga

|  |
| --- |
|  |
| Car Dezong od Tanga
 |
| Rođenje i smrt: | (742-maja-27)27. maja 742.–25. februara 805. (dob: 62)
 |
| Osobno ime: | Kuò (适)
 |
| Datumi vladavine: | 12. jun 779–25. februar 805
 |
| Dinastija: | Tang (唐)
 |
| Hramsko ime: | Dézōng (德宗)
 |
| Posthumno ime: (puno)  | Car Shenwu Xiaowen (神武孝文皇帝)
 |

**Car Dezong od Tanga** (唐德宗) (27. maj 742 – 25. februar 805), osobno ime **Li Kuo** (李适), bio je car Kine iz dinastije Tang koji je vladao od 779. do 805. Bio je najstariji sin cara Daizonga. Njegova vladavina od 26 godina je bila treća najduža u historiji dinastije Tang (čiji su vijek nadmašili jedino car Xuanzong i car Gaozong). Na samom početku je car Dezong nastojao vladati kao pažljiv i štedljiv car, u svrhu čega je reformirao državne financije i stvorio novi porezni sistem. Njegovi pokušaji da suzbije sve veću moć regionalnih gospodara rata, međutim, kao i loše vođenje tih kampanja, izazvali su niz ustanaka koji ga umalo nisu koštali vlasti i uništili dinastiju Tang. Nakon što je preživio ta iskušenja, prema gospodarima rata je postao pretjerano oprezan, dozvolivši im da još više ojačaju u odnosu na centralnu vlast; istovremeno se sve više oslanjao na eunuhe koji su postali vodeća sila na dvoru. Bio je paranoičan prema državnim velikodostojnicima za koje je držao da imaju previše vlasti, te je posljednje godine vladavine proveo uglavnom ignorirajući savjete svojih kancelara.

| Kraljevske titule
 |
| --- |
| Prethodi:  **Car Daizong od Tanga**  |  **car dinastije Tang**  779–805
 | Slijedi:  **Car Shunzong od Tanga**  |

## Reference

* Encyclopedia Britannica
* 任士英 (2005) 正說唐朝二十一帝 Taipei (台北): 聯經. ISBN 978-957-08-2943-3
* *Knjiga Tanga*, vols. 12 Arhivirano 2008-10-23 na Wayback Machine-u, 13 Arhivirano 2008-06-21 na Wayback Machine-u.
* *Nova knjiga Tanga*, vol. 7 Arhivirano 2007-12-26 na Wayback Machine-u.
* *Zizhi Tongjian*, vols. 222, 223, 225, 226, 227, 228, 229, 230, 231, 232, 233, 234, 235, 236.
# Zhu Tao

**Zhu Tao** (朱滔) (? -785), formalno **Princ od Tongyija** (通義王), bio je kineski vojskovođa u službi dinastije Tang. Pod vladavinom careva Daizonga i Dezonga je ispočetka vjerno služio dinastiji, ali se kasnije proglasio pobunjenim gospodarima rata kao što su Wang Wujun, Tian Yue i Li Na. Kada mu je brat Zhu Ci podigao ustanak u prijestolnici Chang'an i sebe proglasio carem, Zhu Tao je postao krunski princ. Međutim, kada je godine 784. Zhu Ci poražen i ubijen, Zhu Tao je ponovno priznao cara Dezonga kao legitimnog vladara.

## Fusnote i reference

* *Nova knjiga Tanga*, vol. 212 Arhivirano 2009-02-02 na Wayback Machine-u.
* *Zizhi Tongjian*, vols. 224, 225, 227, 228, 229, 230, 231.
# Car Xizong od Tanga

| Car Xizong od Tanga
 |
| --- |
| Rođenje i smrt: | 8. jun 862–20. aprila 888. (dob: 25)
 |
| Osobno ime: | prvotno Yǎn (儼), potom Xuān (儇) (promjena 873)
 |
| Datumi vladavine: | 16. august 873–20. april 888
 |
| Dinastija: | dinastija Tang
 |
| Hramsko ime: | Xīzōng (僖宗)
 |
| Posthumno ime (kratko):  | Car Gongding (恭定皇帝)
 |
| Posthumno ime: (puno)  | Car Huisheng Gongding Xiao (惠聖恭定孝皇帝)
 |

**Car Xizong od Tanga** (kineski: 唐僖宗; 8. jun 862–20. april 888), rođen kao **Li Yan** (李儼), ime kasnije promijenjeno u **Li Xuan** (kineski: 李儇, promjena 873), bio je car Kine iz dinastije Tang koji je vladao od 873. do 888. Bio je peti sin svog prethodnika cara Yizonga i stariji brat svog nasljednika cara Zhaozonga. Vladavinu su mu obilježili veliki seljački ustanci pod Wang Xianzhijem i Huang Chaom, čije su vojske skoro zauzele cijelu državu, prije nego što su, pred kraj Xizongove vladavine, poražene, a ustanci ugušeni. Međutim, do tog trenutka se Kinesko Carstvo de facto raspalo na državice kojima su umjesto centralne vladali regionalni gospodari rata, te će takvo stanje doprinijeti i formalnom padu dinastije 907.

| Kraljevske titule
 |
| --- |
| Prethodi: **Car Yizong od Tanga** | **car dinastije Tang** 873–888
 | Slijedi: **Car Zhaozong od Tanga** |
| **car Kine (većina oblasti)** 873–888
 |
| **car Kine (Henan)** 873-885
 | Slijedi: **Qin Zongquan** |

## Fusnote i izvori

* 任士英 (2005) 正說唐朝二十一帝 Taipei (台北): 聯經. ISBN 978-957-08-2943-3
* Ouyang Xiu, *Historical Records of the Five Dynasties*, translation and introduction by Richard L. Davis (2004), Columbia University Press. ISBN 0-231-12826-6
* David A. Graff (2002), *Medieval Chinese Warfare*, Routledge. ISBN 0-415-23955-9
* Wang Gungwu (1963), *The Structure of Power in North China during the Five Dynasties*, Stanford University Press
# 746.

|  |  |
| --- | --- |
| Milenijum:
 | 1. milenijum
 |
| Vjekovi:
 | 7. vijek – **8. vijek** – 9. vijek
 |
| Decenija:
 |  710-e  720-e  730-e  – 740-e –  750-e  760-e  770-e  |
| Godine:
 | 743 744 745 – **746** – 747 748 749
 |

Godina **746.** (**DCCXLVI**) bila je redovna godina koja počinje u subotu u julijanskom kalendaru. Oznaka 746. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Bizantsko-arapski ratovi: Bizantske snage nakon nepunog vijeka preotimaju Cipar od Arapa.
* Alemansko plemstvo masakrirano na Krvavom sudu u Canstattu.
* Swithred nasljeđuje Saelreda na mjestu kralja Essexa.
* Samostan u gradu Tegernsee u današnjoj Bavarskoj počinje proizvoditi vlastito pivo.
* Jayshikhari Chavda uspostavlja kraljevsku dinastiju Chavda u današnjoj indijskoj državi Gujarat.
* Indijski svetac Guru Rinpoche putuje u današnji Butan kako bi izliječio kralja Bumthanga.
* U Japanu izgrađen hram Hida-Kokubunji kako bi se u njemu molilo za mir i prosperitet.
* august/septembar – Bitka kod Kafartute u sjevernoj Mezopotamiji gdje omejadski kalif Marwan II nanosi poraz haridžitskim ustanicima pod Dahhak ibn Qaysom, koji je tom prilikom poginuo.

## Rođenja

* Musa al-Kadhim, sedmi od Dvanaest imama (ili 745)
* Gao Chongwen, kineski general u službi dinastije Tang
* Hui-kuo, budistički monah
* Kirtivarman II, posljednji vladar indijske dinastije Badami Chalukya
* Zhao Zongru, kineski kancelar u službi cara Dezonga
* Zheng Yuqing, kineski kancelar u službi cara Dezonga i cara Xianzonga

## Smrti

* Maelimarchair, biskup Aughrima u irskoj Grofoviji Galway
* Saelred, kralj Essexa

## Reference
# 772.

|  |  |
| --- | --- |
| Milenijum:
 | 1. milenijum
 |
| Vjekovi:
 | 7. vijek – **8. vijek** – 9. vijek
 |
| Decenija:
 |  740-e  750-e  760-e  – 770-e –  780-e  790-e  800-e  |
| Godine:
 | 769 770 771 – **772** – 773 774 775
 |

772.. po kalendarima
| Gregorijanski
 | 772.. (DCCLXXII) |
| Ab urbe condita
 | 1525.
 |
| Islamski
 | 155–156.
 |
| Iranski
 | 150–151.
 |
| Hebrejski
 | 4532–4533.
 |
| Bizantski
 | 6280–6281.
 |
| Koptski
 | 488–489.
 |
| Hindu kalendari
 |
| • *Vikram Samvat* | 827–828.
 |
| • *Shaka Samvat* | 694–695.
 |
| • *Kali Yuga* | 3873–3874.
 |
| Kineski
 |
| • Kontinualno
 | 3408–3409.
 |
| • 60 godina
 | Yang Voda Miš (od kineske Ng.) |
| Holocenski kalendar
 | 10772.
 |
| p • r • u |
| Podrobnije: Kalendarska era |

Godina **772.** (**DCCLXXII**) bila je prijestupna godina koja počinje u srijedu u julijanskom kalendaru. Oznaka 772. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 9. 2. – Adrijan I (također poznat i kao Hadrijan) nasljeđuje Stjepana III kao 95. papa.
* Kalif Al-Mansur naređuje kršćanima i Jevrejima u Jeruzalemu da na rukama nose simbole koje će ih razlikovati od muslimana.

## Rođenja

* Bai Juyi, kineski pjesnik i službenik (u. 846)
* Liu Yuxi, kineski pjesnik, filozof i esejist (u. 842)
* Li Ao, kineski filozof i prozni pisac iz doba dinastije Tang
* Cui Qun, kancelar dinastije Tang
* Cui Zhi, kancelar dinastije Tang

## Smrti

* 24. 1. – Papa Stjepan III (r. 720)
* 13. 5. – Dōkyō, japanski monah
* 10. 7. – Amalberga od Temsea, lotaringijska svetica
* Dúngal mac Cellaig, kralj Osraigea
* Zhu Xicai, kineski general u službi dinastije Tang

## Reference
# Bai Juyi

| Bai Juyi (白居易) |
| --- |
| Zamišljeni prikaz Bai Juyija; autor: Chen Hongshou (doba dinastije Ming). |
| Biografske informacije |
| Rođenje | 772 Taiyuan, Shanxi, Kina |
| Smrt | 846. (dob: 73–74) Manastir Xiangshan, Longmen (Luoyang), Henan, Kina. |
| Obrazovanje |
| Zanimanje | pjesnik, državni službenik |

**Baj Đuji** (kin. 白居易, pinjin: *Bái Jūyì*, 772–846) je bio kineski pesnik iz dinastije Tang. Pesme mu nisu uobičajeno radosne i tematski su vezane za njegovu odgovornost kao poglavara nekoliko manjih pokrajina. Baj Đuji je poznat i u Japanu i to kao Haku Rakuten.

## Život

Rođen je u Sindžengu, gradu na jugu provincije Henan u siromašnoj ali obrazovanoj porodici. U dobi od deset godina, roditelji ga šalju kod rodbine kako bi izbegao rat koji je izbio na severu Kine. Carski ispit je položio 800. godine. Imao je uspešnu činovničku karijeru na dvoru i u provincijama. Na carskom dvoru je bio čuven po mnogim predlozima upućenim caru koji su bili vezani za društvene reforme. Između 818. i 827. bio je poglavar u gradovima Čung-čou, Hangdžou i Sudžou.[1]. Starost je proveo u Luojangu.

## Dela

Baj Đuji je pisao lepim, jednostavnim stilom, što je doprinelo njegovoj velikoj popularnosti. Napisao je preko 2.800 pesama [2] od kojih su mnoge bile o njegovim političkim uverenjima. Među najboljim pesmama su mu „Stari prodavac ćumura“, „Sedokosa starica iz palate Šangjang“ i druge narativne pesme: „Pesma o večnoj tuzi“, „Pesma o lauti“ itd.

## Reference